SIR শুনানিতে ‘NOT SATISFIED’! নৈহাটিতে টেনশনে মৃত্যু বৃদ্ধার

ব্যারাকপুর- রাজ্যে এসআইআর (SIR) হিয়ারিং(Hearing) প্রক্রিয়া চলছে। অশীতিপর বৃদ্ধ-বৃদ্ধাদেরও এই শুনানির প্রক্রিয়ায় যেতে দেখা গেছে। এবার এই হিয়ারিং-এ গিয়ে অসুস্থ হয়ে মৃত্যু হল নৈহাটি বিধানসভার (Naihati Assemble) জেটিয়া গ্রাম পঞ্চায়েত এলাকার ৭৭ নম্বর বুথের ভোটার বছর রত্না চক্রবর্তীর (Voter Ranta Chakraborty)। ৬২ বছর বয়স হয়েছিল তাঁর। SIR প্রক্রিয়ায় রত্না চক্রবর্তীকে মঙ্গলবার দুপুরে হেয়ারিং এ ডাকা হয়েছিল ব্যারাকপুর ব্লক এক BDO অফিসে।

সেখানে হিয়ারিং -এ ‘NOT SATISFIED’ উল্লেখ করা হয়, এর পরেই শরীর খারাপ হতে শুরু করে। ভোটার লিস্ট থেকে নাম বাদ যাওয়ার ভয়ে শারীরিক অবস্থার অবনতি হয়। তাঁকে প্রথমে নৈহাটি স্টেট জেনারেল হাসপাতাল সেখান থেকে তাকে কল্যাণী গান্ধী মেমোরিয়াল হাসপাতালে নিয়ে গেলে চিকিৎসকরা রত্না চক্রবর্তীকে মৃত বলে ঘোষণা করে।

আরও পড়ুন- অর্মত্য সেনকেও শুনানির নোটিস পাঠাল নির্বাচন কমিশন

নির্বাচন কমিশনের বিরুদ্ধে অভিযোগ তুলে সরব হয়েছেন মৃতার পরিবারের সদস্যরা ও স্থানীয় তৃণমূল নেতৃত্ব।

যদিও তৃণমূলের এই অভিযোগ অস্বীকার করে বিজেপি নেতৃত্ব জানায়, তিনি আগের থেকেই অসুস্থ ছিলেন তার থেকে তার মৃত্যু হতে পারে। এসআইআর-এর টেনশনে তার মৃত্যুর অভিযোগ সম্পূর্ণ বিভ্রান্তিকর।

উল্লেখ্য, সম্প্রতি এসআইআর শুনানিতে বৃদ্ধ-বৃদ্ধা থেকে প্রতিবন্ধীদের ডাকা নিয়ে তীব্র ক্ষোভ প্রকাশ করেছেন মুখ্যমন্ত্রী মমতা বন্দ্যোপাধ্যায়। বিজেপি ও কমিশনের দিকে তীব্র ক্ষোভ শানিয়ে বলেন, ‘এরা নিজের বৃদ্ধ বাবা-মাকেও সম্মান করে না’। গঙ্গাসাগর থেকে কলকাতায় ফেরার দিন ফের কমিশনকে একহাত নেন মুখ্যমন্ত্রী। তিনি বলেন, নির্বাচন কমিশন ভুল-ভাল কাজ করছে। সকলকে সতর্ক থাকার আহ্বান জানান তিনি।